Yettwaseqdec wannaw-a akken ad aɣ-d-yessebeyyen amgired yellan gar uwadem yetɛeqlen d win iselben deg uḍris. Tarudemt-a, tebna ɣef yilugan n leɛqel d tiktiwin n uwadem, akken neẓra ameslub ixulef wid yetɛeqlen deg uxemmem. Iban-d uglam n ṭṭbiɛa deg uḥric “Annar n tibbehbi” mi d-teglem Tjeǧǧigt snat n tmeslab. Tamezwarut, d Tawerdet yezgan teɛzel imanis, d tasusamt. Ikcem-itt leḥzen imi ur tezmir ara ad tqabel atmaten-is imeɛḍar i as-d-ǧǧan imawlan-is mi mmuten. D ay-a i yeglan s leɛqel-is, yessekcem-itt di lebḥer n tisselbi.